You Are Not Alone. „You Are Not Alone“ () — amerikalik xonanda Michael Jackson ijro etgan qoʻshiq. 1995-yilning 15-avgustida Jacksonning oʻsha yili chiqarilgan „“ deb nomlanuvchi toʻqqizinchi albomining ikkinchi singli sifatida chiqarilgan. „You Are Not Alone“ qoʻshigʻi R&B janridagi ballada boʻlib, uni amerikalik qoʻshiqchi R. Kelly shaxsiy hayotidagi qiyinchiliklarga javoban Jackson uchun maxsus yozgan. Kelly qoʻshiq demosini Jacksonga yuborgan. Jacksonga qoʻshiq yoqqan va u Chikagodagi studiyasida Kelly bilan hamkorlikda ashulani yozishga qaror qilgan. Jacksonning qoʻshiqqa boʻlgan qiziqishi uygʻonishiga oʻz shaxsiy hayotidagi voqealar ham turtki boʻlgan. Qoʻshiq uchun Jackson va uning oʻsha paytdagi rafiqasi Lisa Marie Presley () ishtirokida klip suratga olingan. Klipda yarim yalangʻochlik sahnalari bor. Umuman olganda, qoʻshiq ijobiy kutib olingan hamda „Grammy“ va „American Music Award“ mukofotlari uchun nominatsiyalarni olgan. „You Are Not Alone“ qoʻshigʻi premyerasi „Billboard Hot 100“ xit-paradida birdaniga birinchi oʻrindan boshlangan qoʻshiq sifatida Guinness rekordlar kitobiga kiritilgan. Koʻp sonda sotilgani uchun Amerika ovoz yozish sanoati assotsiatsiyasi () tomonidan „platina“ sertifikati bilan taqdirlangan. Shuningdek, qoʻshiq Avstriya, Belgiya, Fransiya, Irlandiya, Yangi Zelandiya, Polsha, Ruminiya, Shotlandiya, Ispaniya, Shvetsiya, Shveysariya va Buyuk Britaniya xit-paradlarida birinchi oʻrinni egallagan. Qoʻshiq 2006-yilda Jacksonning „Visionary: The Video Singles“ toʻplamiga kiritilgan va Buyuk Britaniyaning singllar xit-paradida 30-pogʻonagacha koʻtarilgan. „You Are Not Alone“ Jacksonning hayoti davomida AQSh xit-paradlarida birinchi pogʻonaga koʻtarilgan oʻn uchinchi va soʻnggi singlidir. Jackson 2009-yilning iyun oyida vafot etishi ortidan Kelly oʻzining „Love Letter“ (2010) albomiga qoʻshiqni kiritigan. 2011-yilda qoʻshiq Jacksonning „I Just Canʼt Stop Loving You“ qoʻshigʻi bilan remiks qilingan va oʻsha yili „Immortal Version“ nomi bilan „Immortal“ albomiga kiritilgan.